**KAUNO TAIKOMOSIOS DAILĖS MOKYKLA**

**PROFESINIO MEISTRIŠKUMO KONKURSO „REKLAMINĖ NUOTRAUKA“ NUOSTATAI**

**I SKYRIUS**

**BENDROSIOS NUOSTATOS**

1. Profesinio meistriškumo konkurso „Reklaminė nuotrauka“ (toliau – konkursas) nuostatai reglamentuoja konkurso tikslus, dalyvius, konkurso organizavimą, vertinimą ir apdovanojimų skyrimo tvarką.

2. Konkurso organizatorius yra Kauno taikomosios dailės mokykla (toliau – Mokykla).

3. Konkurso tikslai:

3.1. skatinti profesinio mokymo įstaigų mokinių ir absolventų profesinių kompetencijų gilinimą;

3.2. didinti profesinio mokymo patrauklumą ir prestižą;

3.3. ugdyti mokinių profesinį meistriškumą;

3.2. stiprinti mokinių motyvaciją;

3.3. ugdyti mokinių kūrybiškumą, iniciatyvą ir bendradarbiavimą.

**II SKYRIUS**

**KONKURSO DALYVIAI**

4. Konkurso dalyviai – Lietuvos Respublikos profesinių mokyklų, kuriose įgyvendinama fotografo modulinė profesinio mokymo programa, mokiniai.

5. Mokyklą atstovauti vienas arba keli mokiniai.

**III SKYRIUS**

**KONKURSO ORGANIZAVIMAS**

6. Paraišką (1 priedas) dalyvauti Konkurse mokykla pateikia iki 2024 m. gruodžio 13 d. el. p. foto.konkursai@ktdm.lt

7. Konkursas vykdomas nuotoliniu būdu.

8. Konkurso vykdymo laikas – 2024 m. gruodžio - gruodžio 16-18 d.

9. Vienas autorius konkursui gali siųsti iki 3 darbų.

10. Konkursui darbai teikiami JPG (JPEG) formatu, raiška ne mažesnė kaip 300 dpi, ilgosios kraštinės ilgis – ne mažesnis kaip 2000 pikselių.

11. Visų fotografijų failai turi būti pavadinti taip: autoriaus vardas, pavardė, nuotraukos pavadinimas.

12. Vertinimas ir konkurso rezultatai skelbiami 2024 m. gruodžio 18 d. mokyklos interneto svetainėje.

**IV SKYRIUS**

**KONKURSO OBJEKTAS, UŽDUOTIS, REIKALAVIMAI**

13. Konkurso objektas – reklaminė nuotrauka.

14. Konkurso užduotis:

14.1. Sukurti reklaminę nuotrauką produktui ar paslaugai.

15. Draudžiami bet kokie nuotraukos turinio pakeitimai dirbtinio intelekto pagalba. Draudžiamas dirbtinio intelekto įrankių, įskaitant vaizdo generavimo, ryškumo gylio keitimo, objektų šalinimo ar pridėjimo įrankio naudojimas. Visos konkursui teikiamos nuotraukos turi būti sukurtos naudojant fotoaparatą, įskaitant skaitmeninius, sisteminius, analoginius fotoaparatus bei mobiliųjų telefonų kameras. Konkursui draudžiama teikti dirbtinio intelekto pagalba sukurtus vaizdus.

16. Darbai, neatitinkantys techninių reikalavimų (netinkama raiška, skaitmeniniai autorių

logotipai, data ant atvaizdo), atsiųsti vėliau nurodyto termino ar neatitinkantys kitų konkurso sąlygų, nevertinami.

**V SKYRIUS**

**DARBŲ VERTINIMAS IR NUGALĖTOJŲ APDOVANOJIMAS**

17. Vertinimo komisiją sudaro sąžiningi ir nešališki profesionalūs fotografai.

Vertinimo kriterijai: originalumas, meniškumas, individualumas, fotografijos techniniai sprendimai.

|  |  |  |
| --- | --- | --- |
| **Eil. Nr.** | **Vertinimo kriterijus** | **Taškai** |
| 1. | Idėjos originalumas | 0 -10 |
| 2. | Kūrybiškumas | 0 -10 |
| 3. | Meniškumas  | 0 -10 |
| 4. | Individualumas | 0 -10 |
| 5. | Apšvietimas | 0 -10 |
| 6. | Kompozicija  | 0-20 |
| 7. | Komponavimo priemonių panaudojimas | 0-5 |
| 8. | Spalvų derinimas (koloritas) | 0-15 |
| 9. | Techninė kokybė (aštrumas, fokusavimas, ekspozicija)  | 0-10 |
|  | **Viso:**  | **100** |

18. Pagal surinktą taškų̨ skaičių̨ skiriamos I-oji, II-oji, III-oji vietos. Vietos gali būti dubliuojamos tuo atveju, jeigu dalyviai surinko vienodą taškų skaičių.

19. I–III vietų laimėtojai bus apdovanoti Kauno taikomosios dailės mokyklos diplomais ir atminimo dovanomis.

**VI SKYRIUS**

**BAIGIAMOSIOS NUOSTATOS**

20. Organizatoriai turi teisę be atskiro autoriaus sutikimo ir nemokėdami honoraro pateiktus darbus (nurodant jų autorystę) naudoti nekomerciniais tikslais – konkurso viešinimui ir mokinių fotografijos populiarinimui (plakatai, katalogai, periodinė spauda ir kt.), eksponavimui parodose, publikavimui internetinėje erdvėje.

21. Fotografijos, kurių turinys skatina religinę, tautinę nesantaiką ar kitaip pažeidžia Lietuvos Respublikos įstatymus, nevertinamos.

22. Konkurso dalyvis, pateikdamas fotografijas konkursui, patvirtina, kad jis yra jų autorius ir yra gavęs jose užfiksuotų asmenų sutikimą viešinti jų atvaizdus.

23. Už autorių teisių pažeidimus pagal galiojančius teisės aktus atsako atsiuntęs fotografijas pateikęs konkurso dalyvis.

24. Darbų pateikimas profesinio meistriškumo konkursui „Reklaminė nuotrauka“ laikomas dalyvio sutikimu su konkurso sąlygomis.

25. Profesinio meistriškumo konkursą koordinuoja KTDM.

\_\_\_\_\_\_\_\_\_\_\_\_\_\_\_\_\_

*Profesinio meistriškumo konkurso*

*„Reklaminė nuotrauka“ nuostatų*

***Priedas 1***

# PROFESINIO MEISTRIŠKUMO KONKURSO „REKLAMINĖ NUOTRAUKA“

# DALYVIŲ REGISTRACIJOS ANKETA

|  |  |
| --- | --- |
| **Mokyklos pavadinimas:** |  |
| **dalyvio vardas, pavardė** |  |
| **Specialybės pavadinimas** |  |
| **Mokytojo, parengusio mokinį vardas, pavardė, kvalifikacinė kategorija** |  |
| **Mokytojo el. paštas** |  |
| **Mokytojo telefono numeris** |  |

\_\_\_\_\_